open-index/open-wikipedia-markdown huggingface dataset:
Bibliotheca nationalis Atropatenica

**Bibliotheca nationalis Atropatenica**, Atropatenice: *Azərbaycan Milli Kitabxanası"*
condita anno 1922, est bibliotheca nationalis Atropatenica. Sita est in caput Bacua.
 
Bibliotheca nationalis habet ~5 000 000 librorum, manuscriptorum et incunabulorum.
Bibliotheca collectionem librorum in Atropatene impressorum curat.
 
Aedificium bibliothecae annis 1959 ad 1961 constructum est.
 
## Nexus externi 
* Pagina officialis 

Categoria:Bibliothecae Atropatenae
Categoria:Constituta 1922
Categoria:Aedificia Bacuae
Oppianus Apameensis

**Oppianus Apameensis** vel **Oppianus Syrius** (Graece ), Apameae saeculo II natus, fuit poeta Graecus antiquus, qui *Cynegetica* composuit. Saepius ab Oppiano Corycio, qui etiam carmina didactica reliquit, non distinguebatur; etiam antiquo tempore confundebantur.

## *Cynegetica* (Κυνηγητικά) 
[thumb|Oppiani *Cynegetica*: venatio sub sole et luna. [Bibliotheca Marciana Venetiarum MS. Gr. 479 (saec. XI) f. 4v]]
[thumb|Oppiani *Cynegetica*: venatio sub sole et luna. [Bibliotheca Nationalis Francica MS. Grec 2737 (1554) f. 5r]]
Poema quattuor carminibus de venatu cum canibus. Circa 215 annum compositum est; prooemium Caracallam imperatorem laudat.
* Carmen I: de venatore, de canibus, de equis
* Carmen II: de bisontibus, de orygibus aliisque feris
* Carmen III: de leonibus et de pardis, de camelopardali, icheumone etc.
* Carmen IV: de retibus et aliis instrumentis venatu
Carmen IV finem non habere videtur.

## *Ixeutica* (Ἰξευτικά) 
Carmen didacticum de avibus capiendis. Perditum est, sed paraphrasis oratione soluta ab Euctecnio sophista facta nota est.

## Editiones et versiones *Cynegeticorum* 
[thumb|Oppiani *Cynegetica*: initium. [Bibliotheca Nationalis Francica MS. Grec 2736 (saec. XVI ineunte) f. 1r]]
* Manuscriptum anno 1554 ab  illustratum: Bibliotheca Nationalis Francica Grec 2737 (catalogus et series imaginum)
* Manuscriptum saec. XVI a Bartholomaeo Zanetti factum: Bibliotheca Nationalis Francica Grec 2736 (catalogus et series imaginum)
* *Oppian, Colluthus, Tryphiodorus.* Ed. Alexander W. Mair. Loeb Classical Library 219. Londinii 1928. (cum versione Anglica)
* Versio Francogallica saeculi XVII
* Oppianus Apameensis, *Cynegetica*; Eutecnius Sophistes, *Paraphrasis Metro Soluta*, ed. Manolis Papathomopoulos, in: Bibliotheca scriptorum Graecorum et Romanorum Teubneriana, № 1256, 2003.

## Bibliographia 
* Adam Bartley, ''Recension de l'édition critique de Papathomopoulos*, in : Exemplaria Classica, no 8, 2004, p. 223-226. 
* Tomás Silva Sánchez, *Sobre el texto de Opiano de Apamea*, Gades 2002. 
* Ioannis Spatharakis, *The illustrations of the Cynegetica in Venice Codex Marcianus Graecus Z 479*. Lugduni Batavorum: Alexandros Press, 2004
* Otto Tüselmann, *Die Paraphrase des Euteknios zu Oppians Kynegetika'', Berolini 1900. 

## Nexus externi 
Categoria:Nati saeculo 2
Categoria:Mortui saeculo 3
Categoria:Auctores Graeci antiqui
Categoria:Poetae didactici
Categoria:Scriptores Anatoliae Graecoromanae
Oppianus

* Oppianus Corycius vel Anazarbensis, *Halieuticorum* auctor
* Oppianus Apameensis vel Syrius, *Cynegeticorum* auctor
Talio

thumb|Stela Lutetiae servata cui Codex Hammurabi inscriptus est.
**Talio**  (-onis, f.) est *similitudo vindictae, ut taliter quis patiatur ut fecit*, sic quidem finiebat eam Isidorus in *Originibus*. Etenim e vocabulo Latino "talis" ducta habebatur quia hoc principium iuris declarare videtur ː Qualis iniuria, talis poena. Hodie talio per locutionem Biblicam quoque "oculum pro oculo, dentem pro dente" significari potest. In vetustissimis legibus humanis invenitur, in Codice Hammurabi, in scriptura sacra Hebraeorum, in Magna Graecia apud Graecos sed etiam in duodecim tabulis Romanorum ː SI MEMBRUM RVPIT, NI CVM EO PACIT, TALIO ESTO, quamquam hodierni XII tabularum commentatores aestimant plerumque inter litigantes pactionem intervenisse quae litem ad poenam pecuniariam redegisset. Decemviri enim in infinita laesionum varietate, graviorum leviorumve, omnibus casibus lege caveri non posse animadvertentes ad privatam iniuriae aestimationem et satisfactionem ita decurrisse videntur. Quod postea secuti praetores ex edicto recuperatores dare solebant.
## Quo modo talio posteritatem offenderit 
Nec dubium est quin principio talio ad vim nimiam coercendam instituta sit ne vindicta damnum acceptum superaret neve series vindictarum in infinitum procederet usque ad privatum bellum. Mutatis tamen temporibus talio et saeva nimis et parum utilis visa est. Quibus verbis Iesus Christus talionem reiecerit omnibus notum est. At iurisconsulti Romani quoque talionem quiescere siverunt et secundo saeculo Favorinus philosophus apud  Aulum Gellium eius absurditatem sic demonstrabatː 

## Notae 
## Fontes 
*Cato, *Origines*, fragmentum 4.4 a Prisciano grammatico servatum
*Gaius, libro tertio *Institutionum* 223.
*Aulus Gellius, libro sexto decimo Noctium Atticarum cap. 10(8) necnon libro vicesimo cap. 1(14-20, 37-38).

## Plura legere si cupis 
* Raphaël Draï, *Le mythe de la loi du talion*, Anthropos, 1996 Recensio critica Nova editio 2017.
* Jan Rothkamm, *Talio esto : recherches sur les origines de la formule "oeil pour oeil, dent pour dent" dans les droits du Proche-Orient ancien, et sur son devenir dans le monde gréco-romain*, Berolini, De Gruyter, 2011 Apud Guglum librorum
Categoria:Poenae
Categoria:Leges
Categoria:Ius Romanum
Severa

[thumb|Severae pars media cum [meschita, quae *Cor Tsetseniae* dicitur]]
**Severa** vel **Grozny** (Russice *Грозный, Groznyj*, Tsetsenice ''Соьлжа-ГӀала, Soelzha-G'ala*) est urbs in Russia. Tsetseniae caput est. Incolas 301&thinsp;253 habuit anno 2019. 

## Historia 
Initio saeculi XIX vici Tsetsenici loco Severae hodiernae erant. Anno 1818 ab Alexio Ermolov capti erant et arx nomine *Groznaya* (Severa) aedificari incepit. Michael Lermontov anno 1840 hic militiam ferebat. Anno 1869 arx Severa in numero urbium inclusa est. Post annum 1890 naphtha hac regione inventa est et urbs crescebat. Anno 1918 tempore Belli civilis in Severa proelia ferocia cum cosacis Terecensibus committebantur. Anno 1929 Severa in regionem autonomam Tsetsenicam inclusa est et caput eius facta est. Anno 1942 tempore Belli orbis terrarum secundi a Germanis oppugnabatur, sed non capta est.

## Notae 
## Nexus externi 
* Severa in *Vicicommuniis''
* Situs proprius 

Categoria:Urbes Tsetseniae
Categoria:Condita 1818
Maikop

[thumb|[Meschita cathedralis in Maikop]]
**Maikop** (Russice *Майкоп*, Adygeice ''Мыекъуапэ, Myek'uape*) est urbs in Russia. Adygeiae caput est. Incolas 140&thinsp;539 habuit anno 2019. 

## Historia 
Anno 1835 castra militaria hoc loco primum constructa sunt. Anno 1857 arx aedificata est, quae anno 1870 in numero urbium inclusa est et caput circuli regionis Cubanicae facta. Ab anno 1936 regionis autonomae Adygeicae caput est. Anno 1942 tempore Belli orbis terrarum secundi a Germanis Maikop captum est et anno 1943 liberatum.

## Notae 
## Nexus externi 
* Maikop in *Vicicommuniis''
* Situs proprius 

Categoria:Urbes Adygeiae
Categoria:Condita 1857
Dies mundi philosophiae

**Dies mundi philosophiae** est dies internationalis decreta a UNESCO ad educationem philosophiae, cogitationem criticam, sensum vitae pro tolerantia et pacem, incitamentum et educationem philosophiae promovendum decreta die 21 Novembris anno 2002. Hodie dies tertia dies Iovis celebratur. 

Ergo dies mundi philosophiae anno 2019, 21 Novembris fuit, anno 2022, 17 Novembris, anno 2023, 16 Novembris est et anno 2024. 21 Novembris erit.

## Nexus externi 
*Situs publicus (Anglice)
*Situs publicus (Francogallice)
*Situs publicus (Hispanice)

Categoria:Ritus Novembris
Categoria:Nationes Unitae
Categoria:Philosophia
Oppianus Corycius

**Oppianus Corycius** vel **Anazarbensis** vel **Cilicius**, Anazarbi natus, qui saeculo II floruit, fuit poeta Graecus antiquus, qui *Halieutica* composuit. Saepius ab Oppiano Apameensi, qui etiam carmina didactica reliquit, non distinguebatur; etiam antiquo tempore confundebantur. 

## Vita
Ut vita Oppiani Byzantina dicit, Melitae educatus est, ubi pater eius in exilio erat, a Lucio Vero fugatus. Cum anno 169 Vero mortuo Romam reverterat, mox ipse triginta annos natus de peste mortuus est.

## *Halieutica* (Ἁλιευτικά)
Poema tribus carminibus de piscatu. Prooemium Marcum Aurelium  imperatorem laudat.  Plus quam 120 pisces necnon alia animalia marina describit.

## Notae
## Editiones et versiones
* *Oppiani poetae Alieuticon seu De piscibus libri V. E graeco traducti ... Laurentii Lippii Collensis ...* Venetiis: Bernardinus Venetus, 1508.
* Oppiani *de natura seu venatione piscium libri quinque.* Florentiae 1515.
* Oppiani *de piscibus Laurentio Lippio interprete libri V.* In aedibus Aldi, Venetiis 1517.
* Oppiani Anazarbei *de Piscatu libri V., de venatione libri IV.* A. Turnebus, Parisiis 1555.
* *Oppian, Colluthus, Tryphiodorus.* Ed. Alexander W. Mair. Loeb Classical Library  219. Londinii 1928. (cum versione Anglica)
*  Oppianus, *Halieutica*, ed. F. Fajen, Stuttgartiae et Lipsiae 1999.

## Bibliographia
* E. Rebuffat, ΠΟΙΗΤΗΣ ΕΠΕΩΝ, Techniche di composizione poetica negli Halieutica di Oppiano, Florentiae 2001.

## Nexus externi
Categoria:Nati saeculo 2
Categoria:Mortui saeculo 2
Categoria:Auctores Graeci antiqui
Categoria:Poetae didactici
Categoria:Scriptores Anatoliae Graecoromanae
Summum dominium interretiale

thumb|Nonnulla nomina dominiorum interretialium generalium
thumb|Nonnulla nomina dominiorum interretialium codice nationis**Summum dominium interretiale** (acronymo Anglico **TLD**) est grex retium computatralium summus in hierarchia systematis nominum dominiorum.

Summum dominium suffixo in fine inscriptionis interretialis notatur. E.g. in inscriptione "www.wikipedia.co.uk" ".uk" est summum dominium interretiale (com ".co" dominium secundi gradus sit).

Summorum dominiorum interretialium genera sunt:
*summum dominium interretiale codice nationis (ccTLD)
*summum dominium interretiale generale (gTLD)
*summum dominium interretiale infrastructurale (.arpa)

Summa dominia interretialia codice nationis creata sunt patriae definitae, sicut ".au" Australiae, ", ".cn" Sinis, ".fr" Franciae, ".na" Namibiae, ".us" Civitatibus Foederatis Americae, ".va" Vaticano vel ".za" Africae Australi. Generaliter codicibus ISO 3166-1 duarum litterarum congruunt.

Inter illa dominia etiam sunt *internationalizata* quae in scripturis aliis quam Latina scripta sunt, sicut مصر. Aegypto, .ελ Graeciae, .भारत (et alia) Indiae, .рф Russiae vel .中国 et .中國 Sinis.

Summa dominia interretialia generalia illa sunt quae pertinent non ad patrias sed ad proposita generalia, e.g. .com, .org et .net.

## Notae 
Categoria:Interrete
Monkaen Kaenkoon

**Monkaen Kaenkoon** (Thaiice มนต์แคน แก่นคูน, *Monkhaen Kaenkhoon*, nata in districtu Loeng Nok Thai provinciae Yasothon Thailandiae die 27 Iulii 1973) est cantor generum *Thai mor lam,* *luk thung,* musicaeque popularis.

## Discographia 
* 2005 - *Yang Koay Thee Soai Derm*
* 2006 - *Yam Tor Khor Toe Haa*
* 2008 - *Sang Fan Duai Kan Bor*
* 2009 - *Roang Ngan Pit Kid Hot Nong*
* 2010 - *Fan Eek Krang Tong Pueng Ther*
* 2012 - *Trong Nan Kue Na Thee Trong Nee Kue Hua Jai*
* 2016 - *Hai Khao Rak Ther Muean Ther Rak Khaw*
* 2018 - *Ai Hak Khaw Toan Jao Bor Hak*
* 2019 - *San Ya Nam Ta Mae*

## Notae 
Categoria:Cantores Thailandiae
Categoria:Nati 1973
Ioannes Tasker Howard

**Ioannes Tasker Howard** (natus Brooklynii 30 Novembris 1890; mortuus West Orange Novae Caesareae 20 Novembris 1964) fuit historicus musicae, hospes radiophonicus, lector, et compositor  Americanus. *Our American Music,* liber primum anno 1931 editus, fuit unus ex primis musicae in Civitatibus Foederatis historiis generalibus. Biographias Stephani Foster, Ethelberti Nevin, aliorumque conscripsit. Curator Bibliothecae Publicae Novi Eboraci ab anno 1940 ad annum 1956 erat.

## Notae
## Bibliographia
*Bellows, George Kent. 1957. "John Tasker Howard." *Notes* 14, no. 4 (September): 504–506. JSTOR 893691. Bibliographia.
*Chase, Gilbert. 2000. ''America's Music: From the Pilgrims to the Present.* University of Illinois Press. ISBN 0-252-00454-X. Archivum.
*Howard, John Tasker. 1925. *Alexander Russell.* Novi Eboraci: J. Fischer.
*Howard, John Tasker. 1926. *A. Walter Kramer.* Novi Eboraci: J. Fischer.
*Howard, John Tasker. 1929. *Emerson Whithorne.* Novi Eboraci: C. Fischer.
*Howard, John Tasker. 1935. *Ethelbert Nevin.* Novi Eboraci: T. Y. Crowell Company.
*Howard, John Tasker. (1953) 1962. *Stephen Foster: America's troubadour.* Novi Eboraci: T. Y. Crowell Company. ISBN 0815200323.
*Howard, John Tasker. 1965. *Our American music: a comprehensive history from 1620 to the present.*[ Ed. 4a. Novi Eboraci: T. Y. Crowell Company.]
*Howard, John Tasker. (1941) 1975. *Our contemporary composers: American music in the twentieth century.* Editio 2a, cum Arthur Mendel. Freeport Novi Eboraci: Books for Libraries Press. ISBN 0518102017.

## Nexus externi
*Constantine, Thea. 2004. *John Tasker Howard papers, 1869–1995.'' Novi Eboraci: Bibliotheca Publica Novi Eboraci. PDF.
*Miller Haines, Kathryn. 2012. "Foster Hall Collection." University of Pittsburgh. Editio interretialis.

Categoria:Auctores Anglici
Categoria:Bibliotheca Publica Novi Eboraci
Categoria:Bibliothecarii Civitatum Foederatarum
Categoria:Biographi
Categoria:Compositores Civitatum Foederatarum
Categoria:Historici Civitatum Foederatarum
Categoria:Incolae Novi Eboraci
Categoria:Lectores
Categoria:Musici Civitatum Foederatarum
Categoria:Scriptores Civitatum Foederatarum
Index craterum lunarium

Hic **index craterum Lunae** 29 crateres diametro longiores, quam 200 chm, continet. 

Luna milia craterum habet. Crateribus diametro minoribus, quam 100 chm, raro nomen tribuitur. Indicem pleniorem, e.g., Vicipaedia Nederlandica habet. 

## Nexus externi
**Digital Lunar Orbiter Photographic Atlas of the Moon*
*Toponymia Lunae

Categoria:Indices astronomici
!
Germanus (nomen)

***Germanus*** est nomen, a vocabulo Latino *germano* ortum, Medio Aevo in Europa occidentali et in Byzantia satis usitatum. Multi sancti catholici et orthodoxi id ferebant. **Germana** est forma muliebris. 

## Formae nominis in variis linguis 
*Anglice: Jermaine
*Francogallice: Germain
*Graece: Γερμανός (*Germanos*) 
*Hispanice: Germán
*Italice: Germano
*Russice: Герман (*German*)

A nomine *Hermannus* Germanicae originis distinguendum est.

## Qui hoc nomen habuerint 
* Antonius Germanus Labarraque
* Bernardus Germanus Stephanus de Lacépède

## Qui hoc praenomen habuerunt 
*Germanus Brixius
*
*Germanus Defoe
*Germanus Habert
*Germanus Mosconi
*Germanus Riesco Errázuriz
*Germanus Titov

Vide etiam: Sanctus Germanus

## Notae 
Categoria:Nomina
Categoria:Praenomina masculina
Garrett Hardin

**Garrett Hardin** (1915-2003), fuit microbiologus et oecologus Americanus, qui quidem magis opinionibus ad philosophiam socialem pertinentibus quam factis suis biologicis inclaruit. Anno 1968 commentariolum de "tragoedia compascuorum" (*The Tragedy of the Commons*) divulgavit, quo facto vehemens orta est altercatio scientifica, quae nondum finita esse videtur.

## De vita 
Garrett Hardin natus est Dallasii in Texia die 21 Aprilis anno 1915. In pueritia poliomyelitide perditus per totam vitam cruceis innixus incedebat et sella subrotata vehebatur. Eius pater, ferriviarius, domicilium saepe mutabat. Garrett, cum feriis aestivis in familiae praedio Missuriensi versaretur, qua ratione ordo naturae dispositus esset, didicit.

Hardin primum violina canere discebat, sed brevi in Universitatem Chicaginiensem transiit, ut zoologiae studeret, unde graduatus anno 1936 abiit. Deinde in Universitatem Stanfordiensem transiit, ubi quinque annis post gradum doctoris in microbiologia adsecutus est. Ab anno 1946 in Universitate Californiensi Barbaropolitana biologiae professoris munere fungebatur, donec anno 1963 professor oecologiae humanae factus est. Quo in munere usque ad annum 1978 functus est, sed docere investigare administrare numquam destitit. Barbaropoli die 14 Septembris anno 2003 Garrett Hardin corde laborans una cum Jane uxore item gravi morbo laboranti mortem sibi conscivit. 

## De opinionibus 
Garrett Hardin mediocriter ad biologiam contulisse videtur. In sociali autem philosophia ac demographia innotuit, cum praesrtim de incremento populorum disputabat. In gratiam et invidiam collegarum venit divulgata commentatiuncula, qua de incommodis incrementi populorum disputavit. Auctum populorum allegorice cum compascuorum tragoedia comparavit. Vehementer enim dixit prosperitatem populorum in subsidiis circumiectis, quae natura ac circa loca praebent, positam esse: fieri posse, ut populorum numerus tantopere crescat, ut opes circa iacentes ad sustinendam vitam incolarum parum sufficiant. Populorum per orbem terrarum inspecto incremento timebat, ut spatio finito tanta multitudo hominum aliorumque animalium sustineri posset. Itaque numerum optimum populorum dixit commetiendum esse cum vi sustinendi circa locorum. At perdifficile periculosumque esse videtur optimum numerum populorum definire. Monitiones de mutatione climatis hominum opera inductae ab IPCC exeuntibus annis 2010 factae prae se ferre videntur in aliquibus partibus terrarum numerum optimum hominum iam superatum (et sustinendi vim iam depletam) esse. 

## Notae 
## Bibliographia 
* Hardin, Garrett (1968) The Tragedy of the Commons. *Science* 162 (3859): 1243–1248.

Categoria:Microbiologi
Categoria:Oecologi
Categoria:Incolae Civitatum Foederatarum
Categoria:Professores Universitatis Californiensis Barbaropolitanae
Bibliotheca Parlamentaria Australiae

[thumb|upright=1.2|[Canberra ex Monte Ainslie: despectus trans lacum in domús parlamenti: in promptu Veterem Parlamenti Domum, in abscedentiis Novam Parlamenti Domum.]]
**Bibliotheca Parlamentaria Australiae,** etiam **Bibliotheca Parlamentaria Rei Publicae** appellata, est bibliotheca Parlamenti Australiani, a Provinciá Officiorum Parlamantariorum recta. Opera bibliothecaria legatis electis praebet, qui sunt socii Senatús, Domús Repraesentativorum, eorumque operarii, ac consilia parlamentaria, Gubernator Generalis Australiae, operariique provinciarum parlamentariarum.

## Historia
Bibliotheca anno 1901 constituta est, anno cum foederatio Rei Publicae Australiae nata est. Haroldus White erat bibliothecarius parlamentarius ab 1947 ad 1967. Anno 1960, Bibliotheca Nationalis Australiae a parlamento creata est.

## Notae
## Bibliographia
*Australia. 1900. *Department of the Parliamentary Library: Annual report.* Editio interretialis.
*Cochrane, Peter. 2001. ''National Library of Australia: Remarkable occurrences: the National Library of Australia's first 100 years 1901–2001.* Canberrae: National Library of Australia. ISBN 978-0-642-10730-5.
*Parliament of Australia. 1972. *Department of the Parliamentary Library: a descriptive account.* Ed. retractata. Editio interretialis.
*Osborn, Andrew D., et Margaret Osborn. *The Commonwealth Parliamentary Library, 1901–27, and the origins of the National Library of Australia.* Canberrae: Department of the Parliamentary Library in association with the National Library of Australia. ISBN 978-0-642-14697-7.
*White, Harold L. 1965. "Commonwealth Parliamentary Library." *The Australian Library Journal'' 14 (2): 70.

*Bibliotheca nationalis

Categoria:Bibliothecae Australiae
Categoria:Camberra
Categoria:Constituta 1901
Categoria:Bibliothecae administrativae
Sialomorpha dominicana

***Sialomorpha dominicana***, appellata quoque Anglice *mold pig* ac Theodisce *Schimmelschwein(chen)*, id est **porculus situs**, est animal invertebratum  inventum in sucino trecenties centenae milium annorum in Res publica Dominicana.

Animal est 0.1 mm longum et similem tardigradis et acaris, sed ad phylum adhuc ignotum pertinet. Quattuor paria crurum et caput mobile habet. Una cum situ (fungo) inventum est et propterea id situm edere suspicantur.

## Bibliographia 
* George Poinar, Diane R. Nelson, "A new microinvertebrate with features of mites and tardigrades in Dominican amber" in *Invertebrate Biology* (28 Septembris 2019)

## Nexus externi 
* Nadja Podbregar, Unbekannter Tierstamm entdeckt? (9 Octobris 2019) apud *Scinexx* 
* Ashley Strickland, Move over, water bears, and make way for ancient 'mold pigs' (9 Octobris 2019) apud *CNN* 

Categoria:Animalia
Categoria:Species animalium
Categoria:Taxa 2019
Categoria:Taxa Poinar
Categoria:Sucinum Dominicianum
Mir (discretiva)

*Mir, Iosephus Maria — latinista Hispanicus
**Mir* — statio spatialis
* Mirum — urbs Rutheniae Albae
Carolus Benz

**Carolus Fridericus Benz** (Theodisce *Carl Friedrich Benz*; in Mühlburg nunc Carolsruhae parte natus die 25 Novembris 1844, Lodopuni mortuus die 4 Aprilis 1929) fuit ingeniarius Theodiscus, repertor motri combustionis internae et autocinetorum.

* Autocinetum
* Daimler AG

## Nexus externi
Categoria:Machinatores Germaniae
Hypertensio arterialis

[thumb|Apparatus [pressio sanguinis|tensionem (pressionem) metiens cum valoribus hypertensionis gradus I (158 mmHg systolice, 99 diastolice, pulsu 80 /min).]]
**Hypertensio arterialis** (ICD-10: I10) est morbus frequens et saepe chronicus, quo tensio (pressio sanguinis) liquoris intra vasis sanguineis sublime fertur.

Tractatio per medicamenta antihypertensiva fit.

## Physiologia 
### Discrimen inter genera 
Tametsi feminis adultis tensiones arteriales humiliores sunt, in senectute sane incrementium viris gravius observatur, ita ut apud feminas supra annos sexaginta natas valores altiores aestimantur. Videntur ergo in feminis senibus pericula anginae pectoris *microvascularis* (i. e. dolores thoracales sine mutationibus arteriarum coronariarum) et insufficientiae cardialis *diastolicae* (i. e. perturbationibus relaxationum cardiomyocytorum) aucta.

## Notae 
* Apoplexia cerebri
* Arteriosclerosis
* Cor
* Infarctus cordis
* Inhibitor receptorii angiotensini II

## Nexus externi 
* Ordo mundi sanitarius: Definition hypertensionis arterialis. 

Categoria:Cor
Categoria:Physiologia
Categoria:Sanguis
Categoria:Morbi cardiovasculares
Bibliotheca Nationalis Indiae

thumb|Bibliotheca Nationalis Indiae.
thumb|Bibliotheca Nationalis Indiae.
[thumb|*Bhasha Bhawan,* novum bibliothecae [aedificium anno 2005 inauguratum.]]
[thumb|Bibliotheca Nationalis die [1 Februarii 1953 omnibus patere coepit. Inter homines praesentís erant (laeva ad dextram) B. C. Roy, Maulana Azad, H. C. Mukherjee, S. S. Bhatnagar, Humayun Kabir, et B. S. Kesavan.]]
**Bibliotheca Nationalis Indiae** (Bengalice ভারতীয় জাতীয় গ্রন্থাগার *bhāratīẏa jātīẏa granthāgāra* ; Hindice भारतीय राष्ट्रीय पुस्तकालय *bhāratīya rāṣṭrīya pustakālaya*), Aliporae in vico Calcuttae sita, est bibliotheca nationalis, per magnitudinem maxima bibliotheca in India, et civicum actorum publicorum receptaculum. Administratur a Ministerio Culturae rei publicae Indicae. Eius propositum est materiam impressam in subcontinente productam colligere, conservare, disseminare. Principale aedificium inter amoenas Praedii Belvedere acras triginta stat. Inter res a bibliotheca servatas sunt plus quam 2.2 milliones librorum, 86,000 tabulae geographicae, et 3200 manuscripta. Palatium ante libertatem civicam captam erat domus publica gubernatoris generalis. Die 1 Februarii 1953, bibliotheca omnibus patere coepit, a Maulana Azad rite aperta. Rector hodiernus est Arun Kumar Chakraborty.

Iuxta bibliothecae terras sunt Horti Zoologici Aliporani, clarus locus periegeticus.

## Statistica bibliothecae
: > 22&thinsp;700&thinsp;000 libri
: > 86&thinsp;000 tabulae geographicae
: > 3200 manuscripta
: > 45 chiliometra spatii pluteorum
: Conclavia legendi > 550 homines simul accommodare possunt.

## Notae
## Bibliographia
*Das, Soumya. 2016. "National Library in Kolkata facing acute staff shortage." *The Hindu,* 16 Iulii 2016. Editio interretialis.
*Kaula, P. N. [Prithvi Nath]. 1970. *The National Library of India: a critical study.* Mumbais: Somaiya Publications.
*Majumder, Uma. 1987. ''India's National Library: systematization and modernization.'' Praefatio Ashin Das Gupta. Calcuttae: National Library.
*Murray, Stuart. 2009. 'The Library an Illustrated History.* Sicagi: ALA Editions.
*Raman Nair, R. 1987. "National Library of India: A Historical Perspective." *International Library Movement* 9 (1). PDF.
*Thankappan Nair, P. 2004. *Echoes from Belvedere: home of the National Library.* Calcuttae: Associated Book Agency.

## Nexus externi
*Situs interretialis bibliothecae proprius.
*Majumder, Sampurna. "Times Travel: National Library of India." *Times of India.''

India
Categoria:Calcutta
Bibliotheca Europaea

**Bibliotheca Europaea** est ministerium interretiale quod accessum ad res contentas in quadraginta novem bibliothecis nationalibus et magis magisque bibliothecis investigations sinit. Investigatio documenta metadatorum cum rebus digitalibus gratuito offert, plerumque sine impensá. Quae res ex institutionibus in civitatibus quae socii Consilio Europae sunt, et comprehendunt catalogos, totos libros, magazinas, periodica, phonodiscos, aliasque res sonicas. Plus quam 200 milliones documentorum investigari possunt, inter quae 24 milliones paginarum rerum contentarum totius textús et plus quam 7 milliones rerum digitalium. Triginta quinque linguae inter res quae investigari possunt inveniuntur.

*Europaeana

## Notae
## Nexus externi
*Situs interretialis Bibliothecae Europaeae proprius.
*Bibliothecae Europaeanae.
*Conferentis Bibliothecariorum Nationalium Europaeorum.
*Manuscripta.

Europa
Categoria:Interrete
Categoria:Unio Europaea
Tycho

**Tycho** (g. -ōnis) est praenomen masculinum Graecae originis, a τύχη, *fortuna*, derivatum (scilicet Latine, sit venia verbo, *Fortunius*). In Graecia et terris orthodoxis magis usitatum, sed et in terris occidentalibus interdum invenitur.

Formae nominis in variis linguis sunt:
* Graece Τύχων
* Italice Ticone
* Theodisce Tycho
* Danice Thyge
* Finnice Teijo
* Nederlandice Tygo, Tycho
* Russice Тихон

## Qui hoc nomen habuerunt 
* Tycho (patriarcha Moscuensis)
* 

## Qui hoc praenomen habuerunt 
* Tycho Brahe
* Tycho Chrennikov
* Tycho Mommsen, philologus Germanicus, Theodori frater

## Notae 
Categoria:Nomina
Categoria:Praenomina masculina
Bibliotheca Nationalis Coreae

[thumb|[Logotypus bibliothecae.]]
[thumb|Frons principalis [aedificium|aedificii bibliothecae.]]
thumb|Exterior bibliothecae pars.
**Bibliotheca Nationalis Coreae** (Coreanice 국립중앙도서관, Mandarinice 國立中央圖書館), Seuli in Coreá Meridianá sita, anno 1945 constituta est, maxima bibliotheca in civitate. Plus quam 10 milliones librorum tenet, inter quos plus quam 1&thinsp;134&thinsp;000 libri externi nonnullaeque res ex Gazis Nationalibus Coreae Meridianae.

Bibliotheca intra fines urbanos a Sogong-dong in Jung-gu ad Namsan-dong anno 1974 et iterum ad locum hodiernum ad Banpo-dong in Seocho-gu anno 1988 mota est. Auctoritas administrativa a Ministerio Educationis ad Ministerium Culturae anno 1991 translata est. Bibliotheca socius est Bibliothecae Digitalis Mundi et Consortii Interretis Conservandi Internationalis. Principalis exsecutivus hoc tempore est Lim Wonsun.

Aedificia bibliothecae in lineis ferriviarum subterranearum 3, 7, et 9 iacent, quorum omnes inter se in Statione Laophoriorum Expressorum Seuli coniunguntur.

*Bibliotheca Digitalis Nationalis Coreae
*Bibliotheca Nationalis Puerorum et Adultorum Iuvenum
*Cultura Coreae Meridianae

## Notae
## Bibliographia
*Ji-sook, Bae. 2013. "National library to open in Sejong City." *The Korea Herald,* 13 Maii 2013. Editio interretialis.
*Mee-you, Kwon. 2015. "Lifestyle: National library collection reaches 10 million books." *The Korea Times,* 6 Maii 2015. Editio interretialis.
*Tae-ick, Kim. 2009. "National Digital Library Opens New Doors." *The Chosunilbo,* 22 Maii 2009. Editio interretialis.

## Nexus externi
*Situs interretialis bibliothecae proprius.
*Fairb [sic]. 2013. "National Library of Korea Tour." *Dispatches from the Field,* 4 Augusti 2013. 
*Harvard-Yenching Library Collections. 2019. "National Library of Korea - Harvard-Yenching Library Korean rare book digitization project."

Categoria:Aedificia Coreae
Corea
Categoria:Constituta 1945
Categoria:Seulum
Megalopolis (discretiva)

*Megalopolis — urbs Arcadiae
*Megalopolis vel Megapolis vel Mecklenburgum — regio Germaniae
*Megalopolis (civitas) — civitas Germaniae vetus

Vide etiam:
* Megalopolis-Suerinum
* Megalopolis-Strelicia 
* Megapolis-Pomerania Citerior
Receptorium acetylcholini

thumb|Receptorium acetylcholini, subgenus nicotinicum
**Receptoria acetylcholini** vel **receptoria cholinergica** sunt proteina receptoria neurotransmissoris transmembranacea duorum generum, *muscarinica* (mAChR) enim et *nicotinica* (nAChR), quae toto in organismo inveniuntur. 

Receptoria acetylcholini sunt pars systematis cholinergici. Substratum receptorii est neurotransmissor acetylcholinum (ACh).

Medicamenta effectus receptoriorum cholinergicorum mutare possunt, ut inhibitores acetylcholini esterasis.

Diversi morbi iuxta detrimenta receptoriorum acetylcholini noti sunt, ut myasthenia gravis vel syndroma Lambert-Eaton.

## Receptoria in genere 
Receptoria neurotransmissoris sunt proteina, quae in superficie cellularum nervalium locatae sunt, quo ea substantias chemicas speciales, neurotransmissores, recipiunt. De consuetudine quoque neurotransmissori receptoria propia attributa sunt, ut neurotransmissori acetylcholini receptoria acetylcholini (vel cholinergica). Ex coniunctione inter neurotransmissorem et receptorium suum generatur signum intracellulare (intraneuronale vel intramusculare). Ita dicitur cellulam nervalem (vel muscularem) per neurotransmissorem loco receptorii stimulari. Stimulatione deinde reactio sequitur:potentialis actionis neuronalis vel contractio muscularis.

Distinguuntur receptoria cholinergica inter *nicotinica* et *muscarinica*. Prima sunt canales iontici, secunda vero proteino G copulata.
## Receptoria nicotinica 
[thumb|[Nicotinum]]
Nomen "nicotinicum" de numero receptorii substratum nicotinum connectendi derivatum est. Receptoria nicotinica (nAChR) tria genera nota sunt: musculi, nervi (α-bungarotoxini-insensibile), nervi (α-bungarotoxini-sensibile). De consuetudine nAChR secundum subunitates suas distinguuntur. In mammaliis 11 notae sunt: (α2, α3, α4, α5, α6, α7, α9, α10, velut β2, β3, β4).

### Unitas neuromuscularis 
Receptoria nicotinica sunt proxima translationis iussa cerebri ab nervo ad musculum. Per synapsem *chemicam*, cum acetylcholino (ACh) neurotransmissore communiter cum receptoriis nicotinicis cholinergicis (nAChR), stimulus ex cerebro oriente *electricus* in *motum* musculi (contractionem) transfertur.

## Receptoria muscarinica 
Receptoria neurotransmissoris muscarinica (mAChR) sunt receptoria proteino G copulata, quinque nota sunt: M1, M2, M3, M4, M5. Excitata per neurotransmissorem acetylcholini (ACh) receptorium profecto proteinum G intracellulare in officium vocat.

## Notae 
* Antagonista muscarinica
* Musculus

Categoria:Receptoria neurotransmissoria
Eberhardus Alemannus

**Eberhardus** (vel **Everardus**) **Alemannus** (vel **Bremensis**, vel **Teutonicus**), qui saeculo XIII floruit, fuit clericus, grammaticus et poeta Germanicus linguae Latinae. Lutetiae et Aureliani educatus, Bremae magister et scholae rector erat. Poema eius *De miseriis rectorum scholarum* sive *Labyrinthus* vel *Laborintus* nominatur. Initium carminis et pars ultima vitam scholasticam describunt, aliae partes auctores legendos enumerant atque artem metricam et rhetoricam breviter enarrant. Interdum *Laborinthus* ab Eberhardo Bethuniensi scriptum esse putabatur.

## Adnotationes 
## Bibliographia 
* Purcell, William M. «Eberhard the German and the Labyrinth of Learning: Grammar, Poesy, Rhetoric, and Pedagogy in *Laborintus*.» Rhetorica, 11:2 (Spring:1993), pp. 95—118.
* Purcell, William M. «Transsumptio: A Rhetorical Doctrine of the Thirteenth Century.» Rhetorica, 5:4 (1987:Autumn), pp. 369—410.
* Rubio, Francisco Pejenaute. Las tribulaciones de un maestro de escuela medieval vistas desde el *Laborintus* de Eberardo el Alemán. Universidad de Oviedo.
* Sánchez, Josep Lluís Martos. «Eberardo el Alemán y la crisis poética.» Revista de poética medieval, 11:2003, pp. 41—52.
* Jean-Yves Tilliette, Le *Laborintus* d’Évrard l’Allemand, ou le roman familial d’un grammairien mélancolique: Modelli, fortuna, commenti, in: Le poetriae del medioevo latino, 2017.
* Thomas Haye, Der «Laborintus» Eberhards des Deutschen. Zur Überlieferung und Rezeption eines spätmittelalterlichen Klassikers, in: Revue d’histoire des textes, 8, January 2013, pp. 339—369.

## Nexus externi 
* *Laborint(h)us* in Polycarpi Leyser *Historia poetarum ... medii aevi*, Hallae Magdeburgicae 1721, p. 796.
* *Laborint(h)i* bibliographia

Categoria:Auctores Latini mediaevales
Categoria:Grammatici
Categoria:Poetae Germaniae
Categoria:Poetae Latini Germaniae
Categoria:Philologi Germaniae
Categoria:Poetae didactici
Dunt

***Dunt*** (nomen Anglicum) est vitium quod fieri potest cum res ceramica in fornace accendatur, genus "fracturae quae in fictilibus accensis ut exitus tensionis a calore adductae fit," et ex nimis refrigerationis post accensum efficitur. Quamquam haec vitia per refrigerationem plerumque fiunt, vitia etiam per rapidas calorifactionis proportiones fieri possunt. Quae vitia ex rotundis rimarum marginibus agnoscuntur, quia illitio postea maturuit, quandoquidem vitiis ex refrigeratione factis sunt margines acutae.

Investigationes monstrant corpora quarzo potius quam silice formulata fissioni obnoxia esse, praecipue cum iterum accendantur. Quod pertinere potesse dicitur ad inferiorem modulum Youngianum corporum in quarzo funditorum.

Hoc fissionis genus etiam in fictilibus ex corporibus argillae montmorillinitis factis fit, propter prolationem voluminis cristobalitis per eius inversionem cum refrigeretur. "Liberatio silicae liberae in montmorillonite supra 950 C fit, sed paene bis summa silicae liberatur, contra kaolinitem. Ergo, corpora argillosa quibus magna proportio montmorillonitis est magnam silicae liberae proportionem post accensum continent, quod rem rimosam fieri per refrigerationem efficere potest."

## Notae
## Bibliographia
*Dodd, A. et A. D. Murfin. 1994. *Dictionary of Ceramics.* Ed. 3a. Institute of Materials. ISBN 0-901716-56-1.
*Marshall, K., et W. Roberts. 1969. "Quartz V Flint. Pt. 2. Aspects Related To Refire Dunting." *British Ceramic Research Association* 141, pars 2.
*Mukherji, S. K. 1984. "Dunting: A Serious Problem of Ceramics Industry." *Indian Ceramics* 27 (2): 36.
*Norske, Henrik. 1990. "Clay Materials: For the self reliant potter." *GTZ.*

*Opus fictile

Categoria:Fictilia
Categoria:Figlina
Categoria:Verba Anglica
Himilce

thumb|Himilce
**Imilce** seu **Himilce** (III saeculum a.C.n. &ndash; fortasse 214 a.C.n.) principissa hiberica, in Castulone nata, et uxor Hannibalis Barcae fuit.

## Biographia 
[thumb|Statua Imilces in [Beatia (urbs)|Beatia sita.|left]]
Filia regis Castulonis, urbs Oretanorum in Hiberia meridionale, erat. Ut Silius Italicus scripsit Imilce ab Castalio, vir Cirrhaeus qui nomen urbi dedit, orta est. Facto foedere inter Oretanos Punicosque Imilce Hannibali nupsit ante initium secundi belli Punici, anno 221 aut 220 a.C.n. , in templum deae Thinith in Carthagine Nova. Imilce cum Hannibale filium habuit, ut Silius Italicus scripsit. Ante expeditionem punicam in Italia Hannibal eam iussit remanere in Hispania cum filio. Hannibale pugnante Romanos in Italia Imilce morta est et in Castulone sepulta est, ubi simulacrum funebre postum est. Urbs Castulo paulo post ad Romanos defecit.

## Fontes antiqui 
* Titus Livius, Ab urbe condita libri: liber XXIV, 41, 7.

* Silius Italicus, Punica, liber III.

## Bibliographia 
* Michael Vega Blázquez, *«El rastro de Himilce»* *Actas I Congreso de Historia de Linares* (Linares): 65-71.
* Florianus de Ocampo, *Los cinco libros primeros de la Crónica general de España, que recopila el maëstro Florián do Campo, cronista del rey nuestro señor* 5.

## Nexus interni 
* Gentes Ibericae

Categoria:Mulieres
Categoria:Nati saeculo 3 a.C.n.
Categoria:Mortui saeculo 3 a.C.n.
Categoria:Incolae Vandalitiae
Libertas commeandi

**Libertas commeandi** est ius humanum agnitum a pluribus pactionibus internationalibus, sicut e.g. in Articulo 13 Iurum humanorum declarationis universalis atque in Articulo 12 Pactionis internationalis de iuribus civilibus et politicis.

Generaliter pactiones solum concedant ius commeandi *intra* civitatem. *Inter* civitates modo iura omnes civitates relinquendi ac ad patriam suam redeundi conceditur.

Unio Europaea etiam ius commeandi inter civitates socias suas concedit.

## Notae 
*Emigratio

Categoria:Iura humana
Myasthenia gravis

**Myasthenia gravis** est morbus neurologicus chronicus et autoimmunitatis, malo translationinis neuromuscularis, cum fatigatione et infirmitate musculari. Infirmitas muscularis motibus ineuntibus initiat acceleratque, cum quiete sane denique mitigat.

Causa sunt autoanticorpora contra receptoria acetylcholini (AChR) velut alia proteina unitatis neuromuscularis.

Proxima morbi signa sunt pro maxima parte debilitates membrorum (pareses); saepe etiam musculorum oculi, faucium (cum difficulatis devorandi) vel systematis respiratorii (cum difficultatibus respirandi) observantur.

Incidentia morbi, numerus novarum insanitatum, est anno 30/1&thinsp;000&thinsp;000.

Cura est incognita. Tractatio symptomatica per medicamenta fit, ut per inhibitores enzymi acetylcolinesterasis. Periculosa **crisis myasthenica** separationem partium sanguinis (plasmapheresem) vel applicationem immunoglobulinorum poscit.

## Signa morbi 
Saepe myasthenia gravis cum infirmate, sine doloribus, singulorum musculorum incipit. De myastheniae consuetudine infirmitas actionibus muscularibus connexa est, quamdiu musculi exercitantur. Postea infirmitates mitigant, nisi musculi de novo moveantur. Vesperi signa graviora, una sensu cum fatigationis.

In genere aegroti notare possunt:
* infirmitatem musculorum oculorum (*myastheniam ocularem* dictam)
* demissionem palpebrae vel ambarum palpebrarum (*ptosem* dictam)
* Imagines duplices (*diplopiam* dictam)
* vultum commmutatum
* infirmitatem devorandi, 
* brevitatem spirandi
* infirmitatem loquendi (*dysarthriam* dictam)
* infirmitates brachiorum manuumque et crurum et colli

## Tractatio 
Saepe medicamentum inhibitor enzymi acetylcolinesterasis ut Neostigminum vel Pyridostigminum commendatur. Ab anno 2017 anticorpus monoclonale eculizumab admissum est.

## Notae 
* Morbus Addisonianus
* Myopathia
* Systema immunitatis

## Nexus externi 
* *Myastheniae Gravis Fundatio Americae* (MGFA): Situs proprius 
* *NIH* de myasthenia gravi. 

Categoria:Neurologici morbi
Festum Iulium

[thumb|Midvinterblot, tabula a [Carolus Larsson|Carolo Larsson picta.]]**Festum Iulium** erat feria hiemalis in traditione pagana Germanica. Festum erat fere inter idus Novembris et idus Ianuarii, cum dies circum brumam probabilis est. Multa de festo nescimus. Verisimiliter erat festum sacrificale (Nordice *blót*).

Cum impositione Christianitatis ad populos Scandinaviae nomen *Festum Iulium* (vulgo *jul*, Anglice etiam *Yule*) ibi ad Festum Nativitatis eiusdem temporis anni translatum est. 

## Notae 
## Nexus interni 
* Dies Christi Natalis
* Sol invictus
* Saturnalia

Categoria:Ritus Decembris
Categoria:Paganismus
Spes (nomen)

**Spes** praenomen femininum est, a Sancta Spe, Sophiae filia, Fidei et Caritatis sorore Nomina sororum in omnibus linguis vertuntur:

* Graece Ἐλπίς (*Elpis*)
* Italice Speranza
* Hispanice Esperanza
* Anglice Hope
* Russice Надежда (*Nadežda*)

## Quae hoc praenomen habuerunt 
*Esperanza (Spes) de Iesu Alhama Valera
**Hope Leslie*
*Nadežda (Spes) Krupskaja

Praenomen *Nadia* (vel *Nadja*), quod in aliquot linguis invenitur, ab origine forma Russica hypocoristica a *Nadežda* fuit:
* Nadia Boulanger
* Nadia Comăneci
* Nadia Murad
* Nadia Pieren
* Nadja Tiller
* Nadia Zighem

## Notae
## Nexus interni
* Nadina
* Fides (nomen)
* Caritas (nomen)

Categoria:Praenomina feminina
The Phenomenon Squad

***The Phenomenon Squad*** (scil. Latine: *Vigiles Phenomenorum* aut *Vigiles Phenomenales*) fuit comoedia radiophonica Britannica in lingua Anglica, quae fuit a BBC Radio 4 emissa inter annos 1986 et 1987, sed autem nunc emittur. Fuit series cum episodiis quinque. Creata et scripta est ab Michael Snelgrove ex pecuniis Pauli Mayhew-Archer.

Series narrat historias de turma selecta vigilum Londiniensium, qui sunt iocose inútiles. Investigant discrimina a societatis arcanis facta, et contra ordinem massonicum, logias satanicas et societates bacchicas pugnant. 

## Personae
*Roy Kinnear agit Mauritium Brabazon, dux turmae vigilium.
*Simon Cadell agit vigilem (olim francomurarium) Rodericum Endicott-Heap.
*Royce Mills agit vigilem Sigiloff.
*Ronaldus Bain agit vigilem McTully.
*Susanna Blake agit vigilem Nutkins.
*David Atley agit vigilem Humdy.

**The Navy Lark
**My First Planet
**Journey into Space
**Old Harry's Game

## Nexus externi
*Situs apud BBC Radio 

Categoria:BBC
Fides (nomen)

**Fides** est praenomen femininum, a Sancta Fide Romana, Sophiae filia, Spei et Caritatis sorore. Nomina sororum in omnibus linguis vertuntur:

* Graece *Πίστις (Pistis)*
* Anglice *Faith*
* Hispanice *Fe*
* Italiane *Fede*
* Russice *Вера (Vera)*
* Ucrainice *Віра (Vira)*
* Bohemice *Věra*

## Quae hoc praenomen habuerunt 
*Vera (Fides) Baird
*Vera (Fides) Barandovská-Frank
*
*
*Vera (Fides) Lynn
*Vera (Fides) Muchina
*Fe (Fides) del Mundo

## Notae
## Nexus interni
* 245 Vera, asteroides
* Caritas (nomen)
* Spes (nomen)

Categoria:Praenomina feminina
Caritas (nomen)

est praenomen femininum, a Sancta Caritate Romana, Sophiae filia, Fidei et Spei sorore. Nomina sororum in omnibus linguis vertuntur, sed *Caritas* nomen solum in linguis Slavicis et in lingua Hispanica usurpari videtur:

* Graece *Ἀγάπη (Agape)*
* Hispanice *Caridad*
* Anglice *Charity*
* Russice ''Любовь (Ljubov')*
* Bulgarice et Ucrainice *Любов (Ljubov)*
* Serbice *Љуба (Ljuba), Љубица (Ljubica)*
* Croatice et Slovenice *Ljuba, Ljubica*
* Bohemice *Ljuba*
* Slovacice *Ľuba, Ľubica*
* Macedonice *Љубена (Ljubena), Љуба (Ljuba), Љубица (Ljubica)''

## Quae hoc nomen habuerunt 
* Iosephina de la Caridad (Caritas) Vidal Ferreiro

## Quae hoc praenomen habuerunt 
* Ljubov' (Caritas) Orlova
* Ljubov' (Caritas) Popova
* 
* 
etc.

## Notae
## Nexus interni
* 1062 Ljuba, asteroides
* Fides (nomen)
* Spes (nomen)

Categoria:Nomina
Categoria:Praenomina feminina
Ludmila

**Ludmila** vel **Ludimila** est praenomen femininum, a Sancta , avia Sancti Venceslai, deductum. E vocabulis Slavicis *ľudŭ* ("gentes") atque *milŭ* ("gratia") originem ducit. 

## Quae hoc praenomen habuerunt 
*Ludmila Černych
*Ludmila Gurčenko
*Ludmila Karačkina
*Ludmila Ljadova
*
*Ludmila Radčenko
*Ludmila Senčina
*Ludmila Žuravlëva
*Ludmila Zykina
etc.

## Notae
* 675 Ludmilla, asteroides

Categoria:Praenomina feminina
Categoria:Praenomina Bohemica
Categoria:Praenomina Hispanica
Categoria:Praenomina Italica
Designatio urbana

thumb|400px|*Urbs idealis* variis pictoribus saeculi XIV adscripta.

**Designatio urbana**, sive **destinatio urbana**, est ars et ratio, qua res corporales urbium oppidorum vicorum conformentur, et quidem eo consilio, ut incolis et adventoribus opera et beneficia communalia offerri possint. Cum architectura ad singula aedificia destinanda attineat, designatio urbana ampliore mensura non solum ad dispositionem aedificiorum, viarum, spatiorum publicorum pertinet, sed etiam ad totas urbes et vicinitates regionesque attinet. Et contra arte urbium disponendarum condiciones urbibus designandis idoneae creantur.

In urbibus designandis opus est peritia multarum disciplinarum, sicut geographiae physicae, oeconomiae politicae, theoriae socialis, ingeniaria urbana et artis ingeniariae civilis. 

## Notae 
*Urbanizatio

## Bibliographia 
* Boeing, Geoff; Church, Daniel; Hubbard, Haley; Mickens, Julie; Rudis, Lili (2014) LEED-ND and Livability Revisited. *Berkeley Planning Journal* 27: 31-55.
* Bosselmann, Peter (2008) *Urban Transformation: Understanding City Design and Form.* Island Press.
* Karda, Martin (2005) *Städtebau: Technische Grundlagen.* Teubner Verlag.
* Kostof, Spiro (1991) *The City Shaped. Urban Patterns and Meanings Through History.* Thames & Hudson.  
* Macdonald, Elizabeth (2005) Street-facing Dwelling Units and Livability: The Impacts of Emerging Building Types in Vancouver’s New High-density Residential Neighbourhoods. *Journal of Urban Design* 10: 13–38.
Iussu esocis

***Iussu esocis*** (Russice *По щучьему веленью*) vel ***Aemilianulus fatuus*** (*Емеля дурак*) est fabella puerilis Russica. In collectione Alexandri Afanas'ev primum edita est (№№ 165—167); postea a Vladimiro Dahl, Ioanne Bunin, Alexio Tolstoj varie refecta est.

## Fabula
Aemilianulus, fatuus dictus, iuvenis hebes et desidiosus erat, qui rem familiarem tam male gerebat, ut propinqui nullum laborem ei mandare temptarent, et solum tortulas dulces strenue comedebat. Aliquando esocem in flumine cepit, quae voce humana Aemilianum sibi parcere rogavit et omnia ab eo optata perficere promisit. Aemilianulo rogante, quomodo esox hoc factura sit, respondit: "Cum aliquod volueris, dicas *iussu esocis illud fiat* et statim perficietur". 

Primo Aemilianulus fecit, ut iussu esocis situlae sua sponte aquam afferrent et ascia ipsa ligna finderet. Postea hieme incedente rogabat esocem, ut fornax eius calidus (nam hieme in rure Russiae omnes supra fornacem dormiebant) foras ipse eveheret passimque Aemilianulum ferret. Multum Aemilianulus fornace sua vectus est et audivit de eo rex. Rex Aemilianulum ad se venisse iussit, ut omnia ab eo cognosceret vel ut fornacem publicaret. Utrum Aemilianulus esocem rogavisset an alio modo, incertum est, sed, dum apud regem hospitabatur, Maria regis filia gravida facta est. Rex iratus Aemilianulum et Mariam in cupa inclusos in mare abicere iussit. Sed et in mari esox eos servavit et, cupa in litus eiecta, ibi palatium magnum eis iussu esocis aedificatum est. Aemilianulus autem Maria rogante formam mutavit et adeo pulchrior factus est, ut rex, qui palatium novum in regno suo visurus venit, eum non cognosceret. Postea rex, cum Aemilianulus se ei aperuisset, vi miraculosa admiratus generum suum legitimum esse concessit.

## Notae
## Nexus externi
* *Aemilianulus fatuus* (№ 165 et № 166) et *Iussu esocis* (№ 167) in collectione Afanas'ev 
* Eadem apud *Vicifontem*: *Aemilianulus fatuus*  et *Iussu esocis* 

Categoria:Fabulae populares
Categoria:Libri pueriles
Categoria:Litterae Russicae
Basilissa

**Basilissa** est praenomen femininum Graecae originis (Βασιλίσσα, scilicet Latine *Regina*). Tres vel quattuor sanctae Basilissae coluntur. In Russia praenomen in forma *Василиса* (*Vasilisa*) usitatum est.
## Qui hoc praenomen habuerunt
*Sanctae Basilissa et Anastasia
*Sanctae Callinica et Basilissa
*Sancti Iulianus et Basilissa
*Basilissa Pulchra, fabellarum Russicarum heroina
*Basilissa Nicolai filia, bylinarum heroina
*Basilissa Melentii filia, Ioannis Severi uxor
etc.

## Notae
Categoria:Praenomina feminina
Lymphocytus T

thumb|Lymphocytus B.
**Lymphocytus T** sive **cellula T** est lymphocytus cellula systematis immunitatis, ex thymo oriente. Aliter aliis, lymphocytis T sunt receptoria propria. Cellulae T sunt *pars adaptiva* systematis immunitatis.

Se dividiunt lymphocyti T in diversa genera: 
* Cellulae T adaptivae cum
** Cellulis CD8+ cytotoxicis
** cellulis T memoriis
** cellulis T suppressoribus
* Cellulae T innatoideae cum 
** celluis carnifice naturali
** mucosae sociatis variantibus
** cellulis T *gamma delta* 

* Cancer (morbus)
* Complexus histocompatibilitatis maior
* IgG
* Lymphocytus B

## Notae 
## Nexus externi 
Categoria:Immunitatis systema
Michael Evdokimov

**Michael Sergii filius Evdokimov** (Russice Михаил Сергеевич Евдокимов, tr. *Michail Sergeevič Evdokimov*; natus die 6 Decembris 1957 Stalinsk in urbe, mortuus temeritatis autocineti causa die 7 Augusti 2005 in via ad septentrionem Bisci) fuit comoedus, actor cinematographicus ac theatricus et cantor Sovieticus et Russicus, anno 1994 titulo Artificis Emeriti Russiae ornatus, gubernator territorii Altaici Foederationis Russicae a die 14 Aprilis 2004 ad mortem suam.

## Nexus externi
* Situs interretialis in memoriam Michaelis Evdokimov 

Categoria:Actores Russiae
Categoria:Cantores Russiae
Categoria:Incolae Moscuae
Categoria:Incolae Unionis Sovieticae
Categoria:Politici Russiae